– У нас насамрэч ёсць што паглядзець і ёсць чаму падзівіцца, – гаворыць яна. – А сэрцам мястэчка, яго душой, безумоўна, з’яўляецца касцёл Антонія Падуанскага, дзе захаваліся метрычныя запісы аб нараджэнні 6 чэрвеня 1841 года і хрышчэнні 20 чэрвеня Альжбеты Паўлоўскай – будучай знакамітай пісьменніцы Элізы Ажэшкі, якая з’явілася на свет у маёнтку Мількаўшчына, што за сем кіламетраў ад Каменкі. Цяпер гэта тэрыторыя Гродзенскага раёна. Там дзейнічае музей, з якім мы цесна супрацоўнічаем.